Okkur finnst við vera hin upplýsta kynslóð ! Við vitum að jörðin er ekki flöt heldur hnöttur , að hún er ekki flöt miðja alheimsins heldur smápláneta langt í útjaðri hins óþekkta geims . Við höfum sjónvarp og síma , við höfum bíla , flugvélar og smokka : Já við getum iðkað kynlíf út og suður án þess að bera ábyrgð á afleiðingunum . Við erum fyrsta kynslóð í sögunni sem getur allt sem hún vill , og veit meira en allir aðrir í sögunni . Samt erum við vanþróuð , í augum næstu apategundar ! Homo Sappapiens , sem kemur á eftir okkur . Þú trúir mér ekki ? Hér kemur bómullarprófið : Prófaðu í næsta samkvæmi að færa umræður frá „ Desperate Housewives “ yfir á uppgötvanir Bruno’s og hvaða áhrif þær höfðu á upplýsingaöldina .